เกริ่นก่อนนะคะ หนูอายุ28ปีค่ะทำงานเกี่ยวกับการบริการในร้านอาหารแบบเจอผู้คนเยอะแยะหลังจากกลับมาจากที่ทำงานหรือวันหยุดหนูชอบเก็บตัวอยู่ในห้องเงียบๆหรืออ่านหนังสือวาดรูปบ้าง หนูไม่ชอบให้ใครเข้ามาในห้องนอนค่ะเพราะว่าอยากพักผ่อน ถ้าออกไปข้างนอกกับแฟนก็จะใส่หูฟังไว้ตลอดและเปิดเพลงฟังแค่ข้างเดียวแล้วก็จะรีบกลับมาบ้านค่ะหลายครั้งที่เราทะเลาะกันเรื่องนี้ หนูกับแฟนไม่ได้อยู่ด้วยกันค่ะเพราะหนูชอบอยู่คนเดียวมากกว่า ประเด็นก็คือเมื่อสองเดือนที่แล้วน้ำหนักหนูลดลงอย่างกระทันหันเป็นสิบกิโลโดยรวมทั้งหมดน้ำหนักลดไปตอนนี้12กิโลหนูไม่ได้ออกกำลังกายนะคะ ตอนนี้ทุกคนกำลังหว่านล้อมให้หนูไปพบจิตแพทย์ เพราะไปตรวจร่างกายมาแล้วปกติดี ทุกคนบอกว่าหนูหงุดหงอดว่ายและชอบเก็บตัวเกิดเกินไปกลัวหนูจะฆ่าตัวตายซักวัน หนูควรทำยังไงดีคะ
สวัสดีค่ะ โรคซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากอาการดังกล่าวมานั้น อาจเข้าข่ายเป็นโรคซึมเศร้าได้เช่นกัน แนะนำการไปพบจิตแพทย์เพื่อประเมินสภาพจิตเบื้องต้น ไม่ต้องกลัวหรือายที่จะเข้ารับการรักษา เพื่อประโยชน์ของตัวเองนะคะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป